**Likumprojekta "Grozījumi likumā "Par Valsts ieņēmumu dienestu""
sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums | Finanšu ministrijas (Valsts ieņēmumu dienesta (turpmāk – VID)) iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Finanšu ministrija (VID) pēc savas iniciatīvas ir izstrādājusi likumprojektu "Grozījumi likumā "Par Valsts ieņēmumu dienestu"" (turpmāk – likumprojekts).1. Likumprojektā paredzēts grozījums likuma "Par Valsts ieņēmumu dienestu” 13.1pantā, kurā noteikts, ka muitas policijas ierēdņiem, lai atklātu un novērstu noziedzīgus nodarījumus muitas lietu jomā, ir tiesības, kas noteiktas šā likuma [16.panta](http://likumi.lv/doc.php?id=59902#p16) trešajā daļā un [16.1pantā](http://likumi.lv/doc.php?id=59902#p16.1). Minētais pants paredz muitas policijas ierēdņiem, veicot izmeklēšanu lietās par noziedzīgiem nodarījumiem, tādas pašas tiesības kā finanšu policijas ierēdņiem.Likuma "Par Valsts ieņēmumu dienestu" 16.panta trešās daļas 6.punktā noteikts, ka Valsts ieņēmumu dienesta finanšu policijas ierēdņiem ir tiesības lietot fizisku spēku, speciālos līdzekļus un šaujamieročus šajā likumā noteiktajā kārtībā. Šaujamieroču pielietošanas kārtība ir noteikta likuma "Par Valsts ieņēmumu dienestu"” 16.2pantā "Valsts ieņēmumu dienesta finanšu policijas ierēdņu (darbinieku) tiesības pielietot šaujamieroci". Šis pants nosaka finanšu policijas ierēdņu šaujamieroču pielietošanas nosacījumus un kārtību.Ņemot vērā, ka likuma "Par Valsts ieņēmumu dienestu" 16.panta trešā daļa nosaka arī muitas policijas ierēdņu tiesības lietot šaujamieročus, ievērojot tiesisko noteiktību, nepieciešams papildināt likuma "Par Valsts ieņēmumu dienestu"” 13.1pantu, norādot atsauci uz 16.2pantu.2. Likumprojektā paredzēts grozījums likuma "Par Valsts ieņēmumu dienestu" 19.panta ceturtajā daļā, nosakot VID ierēdņiem pārbaudes laiku no trim līdz sešiem mēnešiem. Valsts civildienesta likuma 11.panta piektajā daļā paredzēta rīcības brīvība iestādei noteikt pārbaudes laiku no trim līdz sešiem mēnešiem, pirmo reizi ieceļot pretendentu ierēdņa amatā, savukārt likuma "Par Valsts ieņēmumu dienestu" 19.panta ceturtajā daļā noteikts, ka, ieceļot pretendentu ierēdņa amatā pirmo reizi, VID ģenerāldirektors nosaka sešu mēnešu pārbaudes laiku. Tā kā, uzsākot valsts civildienesta attiecības, ierēdnim ir jābūt ne tikai augstākajai izglītībai, bet arī profesionālajai sagatavotībai, šobrīd likumā noteiktais sešu mēnešu termiņš atsevišķiem amatiem ir pārāk garš. Turklāt abos normatīvajos aktos ir noteikts atšķirīgs regulējums. Ņemot vērā minēto un to, ka Valsts civildienesta likums paredz iestādei zināmu rīcības brīvību pārbaudes laika noteikšanā, izstrādāti grozījumi likuma "Par Valsts ieņēmumu dienestu" 19.panta ceturtajā daļā.3. 2014.gada 1.oktobrī stājās spēkā grozījumi likuma "Par nodokļiem un nodevām" 26.pantā, saskaņā ar kuriem VID ir tiesības pieņemt lēmumu par nokavēto nodokļu maksājumu labprātīgu izpildi.Likuma "Par Valsts ieņēmumu dienestu" 22.pantā ir noteikta Valsts ieņēmumu dienesta ierēdņu lēmumu un rīkojumu apstrīdēšanas un pārsūdzēšanas kārtība.Saskaņā ar likuma "Par Valsts ieņēmumu dienestu" 22.panta 2.2daļu Valsts ieņēmumu dienesta ierēdņu lēmumi par kārtējo, nokavēto un nodokļu kontroles (pārbaudes, revīzijas) rezultātā aprēķināto nodokļu, nokavējuma naudas, soda naudas un citu budžetos ieskaitāmo maksājumu samaksas termiņa pagarināšanu (atlikšanu, sadalīšanu) apstrīdami un pārsūdzami termiņā, kāds noteikts Administratīvā procesa likuma D daļā sūdzības par piespiedu izpildes darbību iesniegšanai. Ievērojot, ka lēmums par nokavēto nodokļu maksājumu labprātīgu izpildi pēc būtības ir līdzīgs lēmumiem par kārtējo, nokavēto un nodokļu kontroles (pārbaudes, revīzijas) rezultātā aprēķināto nodokļu, nokavējuma naudas, soda naudas un citu budžetos ieskaitāmo maksājumu samaksas termiņa pagarināšanu, kuru apstrīdēšana noteikta likuma "Par Valsts ieņēmumu dienestu" 22.panta 2.2daļā, lēmumu par nodokļu maksātāja nokavēto nodokļu maksājumu labprātīgu izpildi apstrīdēšanai nepieciešams noteikt likuma "Par Valsts ieņēmumu dienestu" 22.panta 2.2daļā paredzēto apstrīdēšanas kārtību. Lēmuma par nokavēto nodokļu maksājumu labprātīgu izpildi pieņemšanas rezultātā nodokļu maksātājam tiek radīti labvēlīgāki nosacījumi budžetā ieskaitāmo maksājumu samaksai, tāpat kā gadījumā, kad attiecībā uz nodokļu maksātāju tiek pieņemts lēmums par samaksas termiņa pagarināšanu (atlikšanu, sadalīšanu), tomēr šobrīd šiem lēmumiem ir atšķirīga apstrīdēšanas un pārsūdzēšanas kārtība. Ņemot vērā minēto, likumprojektā ir paredzēts veikt grozījumu likuma "Par Valsts ieņēmumu dienestu" 22.panta 2.2daļā.4. Likuma "Par Valsts ieņēmumu dienestu" 25.panta otrajā un ceturtajā daļā noteikts, ka muitas iestāžu un finanšu policijas ierēdņiem tiek piešķirtas dienesta pakāpes, kuru nosaukumus, piešķiršanas, pazemināšanas un atņemšanas kārtība ir noteikta Ministru kabineta 2009.gada 27.janvāra noteikumos Nr.65 "Noteikumi par Valsts ieņēmumu dienesta muitas iestāžu un finanšu policijas ierēdņu dienesta pakāpēm". Šobrīd likums "Par Valsts ieņēmumu dienestu" neparedz VID ģenerāldirektora vietniekam, kura pakļautībā ir struktūrvienības, kuru ierēdņiem tiek piešķirtas dienesta pakāpes, dienesta pakāpes piešķiršanu vai esošās dienesta pakāpes saglabāšanu. Lai nodrošinātu VID vienotu pieeju dienesta pakāpju piešķiršanā, izstrādāts grozījums likuma "Par Valsts ieņēmumu dienestu" 25.pantā.5. Likumā "Par Valsts ieņēmumu dienestu" šobrīd nav paredzētas tiesības ierēdnim, ar kuru izbeigtas valsts civildienesta attiecības VID vai kurš pārcelts citā amatā VID un kuram iepriekš piešķirta dienesta pakāpe un formas tērps, valkāt svētku (parādes) formas tērpu. Ņemot vērā to, ka arī citu valsts iestāžu speciālie normatīvie akti paredz amatpersonām, kuras atvaļinātas no dienesta, tiesības nēsāt svētku formas tērpu (Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma 44. un 44.1pants), lai valsts iestādēs nodrošinātu vienotu pieeju minētajā jautājumā, likumprojektā paredzēts noteikt ierēdņiem, kuriem VID ir bijusi piešķirta dienesta pakāpe un formas tērps, tiesības svētku gadījumā un svinīgos pasākumos valkāt formas tērpus.Atbilstoši minētajam izstrādāts grozījums likumā "Par Valsts ieņēmumu dienestu", papildinot to ar 25.1pantu |
| 3. | Projekta izstrādē iesaistītās institūcijas | Nav attiecināms |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecas uz VID ierēdņiem un ierēdņiem, kuriem VID ir bijusi piešķirta dienesta pakāpe un formas tērps, kā arī nodokļu maksātājiem, attiecībā uz kuriem ir pieņemts lēmums par nokavēto nodokļu maksājumu labprātīgu izpildi |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums neietekmē administratīvo slogu |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ņemot vērā paredzamos grozījumus likumā "Par Valsts ieņēmumu dienestu", nepieciešams izdot jaunus Ministru kabineta noteikumus, kas noteiks VID ģenerāldirektora vietnieka, kura pakļautībā ir muitas iestāžu vai finanšu policijas ierēdņi, muitas iestāžu un finanšu policijas ierēdņu dienesta pakāpes, un spēku zaudēs Ministru kabineta 2009.gada 27.janvāra noteikumi Nr.65 "Noteikumi par Valsts ieņēmumu dienesta muitas iestāžu un finanšu policijas ierēdņu dienesta pakāpēm" |
| 2. | Atbildīgā institūcija | Finanšu ministrija, VID |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Finanšu ministrijas mājaslapā internetā (http://www.fm.gov.lv/lv/sabiedribas\_lidzdaliba/tiesību\_aktu\_projekti/nodoklu\_un\_nodevu\_sistemas\_politika#project88) 2014.gada 28.novembrī publicēta informācija par plānotajiem grozījumiem likumā "Par Valsts ieņēmumu dienestu", termiņš, kādā projekts tiks iesniegts izsludināšanai Valsts sekretāru sanāksmē, un norādīta par projekta sagatavošanu atbildīgā amatpersona, tādējādi informējot sabiedrību par projekta izstrādi un iesniegšanas termiņu |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Normatīvā akta izpildi nodrošinās VID savu funkciju ietvaros |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde nepaplašina un nesašaurina VID līdzšinējās funkcijas un uzdevumus, neietekmē pieejamos cilvēkresursus, kā arī nenosaka jaunas institūcijas veidošanu, vai institūciju reorganizāciju un likvidāciju |
| 3. | Cita informācija | Nav |
|  |  |

Finanšu ministrs J.Reirs

Valsts sekretāre B.Bāne

12.02.2015 13:25

1160

Jaunupe

67120592, Agnese.Jaunupe@vid.gov.lv